《自阮溪溯西江夜宿𤀌川口》
明代·区怀瑞

云峰夕烟合，𤀌浦秋风生。惆怅江村暮，苍茫孤客情。

水花兼雨乱，岸苇带潮平。不待闻征雁，先令旅梦惊。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。